Cortinarius pseudoglaucopus

Cortinarius pseudoglaucopus Cortinariaceae  familiako onddo espezie bat da.

 Deskribapena 
Kapela: 5 eta 10 cm bitarteko diametrokoa, ganbiletik zabalagora ertzak goratuak, erdian ondoratua, ertza mehea eta hasieran plegatua, likatsua eguraldi hezearekin, distiratsua lehorrarekin, oliba antzeko oso kolore iluna, arre-okre kolorerako joerarekin, batzuetan oso argia ertzean, eta errezelaren hondakin zuriak eraman dezake, berezko fibriladuna.

Orriak: Estu, itsatsitik oinera biribilduak ertz irregularrarekin, more kolore bizikoak gaztetan, baina oso laster arre-kafesne kolorekoak eta arre-gorrixkak.

Hanka: Lodi samarra, zilindrikoa, ez oso luzea erraboil marjinatuarekin, baina moztua Cortinarius glaucopus-ean bezala, more eder nabarmen batez koloreztatua, batez ere goialdean, behealdean arrexka koloreak har ditzake.

Haragia: Zuria, pixka bat morea hankaren goialdean eta okre koloreko orbanekin edo hori-gorrixka kolorekoekin erraboilean. Errefauaren usain arin batekin. Zaporea gozoa.

Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta pseudoglaucopus epitetoa Cortinarius glaucopus delakoaren antzekoa delako du.

 Jangarritasuna 
Ez da jangarria.

 Nahasketa arriskua 
Cortinarius glaucopus var. olivaceus delakoaren antza du.

 Sasoia eta lekua 
Koniferoen basoetan, batez ere Picea excelsa izeien azpian  edo izei gorrien azpian.

 Banaketa eremua 
Kanada, Ameriketako Estatu Batuak eta Europa.

 Erreferentziak 

 Kanpo estekak 

Kategoria:Cortinarius
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Europako onddoak